Diari Oficial de la Generalitat Valenciana


Sumari del DOGV 8873, del 04-08-2020 (2020/6303)

ACORD de 22 de juliol de 2020, de les universitats públiques valencianes pel qual s'aprova la concessió dels I Premis a la Creació de les Universitats Públiques Valencianes.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8873

Data del DOGV
:   04-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6303


Data del document
:   22-07-2020

Organisme emissor
:   Universitat Miguel Hernández d'Elx

Tipus de document
:   Acord

Descriptors 

:   * distinció honorífica

ACORD de 22 de juliol de 2020, de les universitats públiques valencianes pel qual s'aprova la concessió dels I Premis a la Creació de les Universitats Públiques Valencianes. [2020/6303]  
Les universitats públiques valencianes, atenent el que disposa l'article 1.2 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, en el sentit que «són funcions de la Universitat al servei de la societat: a) La creació, el desenvolupament, la transmissió i la crítica de la ciència, de la tècnica i de la cultura; b) La preparació per a l'exercici d'activitats professionals que exigisquen l'aplicació de coneixements i mètodes científics i per a la creació artística; c) La difusió, la valorització i la transferència del coneixement al servei de la cultura, de la qualitat de la vida, i del desenvolupament econòmic; d) La difusió del coneixement i la cultura a través de l'extensió universitària i la formació al llarg de tota la vida», assumeixen aquest mandat.  
Vist l'acord d'11 de desembre de 2018 publicat en el DOGV 8576 de 21 de juny de 2019 pel qual es convoquen els I Premis a la Creació de les Universitats Públiques Valencianes (PRECREA).  
Vist l'acord de les cinc universitats públiques valencianes amb data de 22 de juliol de 2020 pel qual es concedeixen els premis en les seues diferents categories s'acorda la publicació de manera conjunta dels guardonats:  
  
Premi Carles Santos d'Arts Escèniques, atorgat per la Universitat de València a Rosangeles Valls.  
Premi José M. Yturralde de Disseny i Creativitat Tecnològica, atorgat per la Universitat Politècnica de València a M. José Martínez de Pisón Ramón.  
Premi Isabel-Clara Simó de Creació Literària, atorgat per la Universitat d'Alacant a Joan Francesc Mira i Casterà.  
Premi Matilde Salvador de Música, atorgat per la Universitat Jaume I de Castelló a Diego Ramia i Arasa.  
Premi Juana Francés d'Arts Plàstiques i Visuals, atorgat per la Universitat Miguel Hernández d'Elx a Isabel Tejeda Martín.  
  
22 de juliol de 2020.- Vicerector de Cultura i Esport Universitat de València: Antonio Ariño. Vicerector d'Alumnat, Cultura i Esport Universitat Politècnica de València: José Luis Cueto. Vicerector de Cultura, Esport i Llengües Universitat d'Alacant: Carles Cortés. Vicerectora de Cultura i Relacions Institucionals Universitat Jaume I: Carmen Lázaro. Vicerectora de Cultura Universitat Miguel Hernández d'Elx: Tatiana Sentamans.